gu id en en es fy en en en en en en it en en en en nl en pt ja en en en en gu gu de en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu en gu en gu en gu en gu en en gu gu gu gu gu en en gu gu gu gu gu en en en en en en
બાળકોને બચાવો...ગૂંગળામણની દુર્ઘટનાઓથી - Sandesh
August 22, 2018 | 12:28 am IST
નાના બાળકોની બાબતમાં અકસ્માતની ઘણી ઘટનાઓ બનતી હોય છે. તેથી બાળકો માટે બનેલી બધી જ ચીજવસ્તુઓ વાપરતા પહેલાં તેના વિશે પૂરી જાણકારી મેળવવી જરૂરી છે. ચીજ-વસ્તુઓ પર લગાવેલા લેબલ્સને કાળજીપૂર્વક વાંચવા જરૂરી છે. તેના પર સલામતીને લગતા નિયમો પણ લખેલા ઔહોય છે.
ગૂંગળામણને કારણે થતા મૃત્યુ અથવા થતી સમસ્યાઓ વ્યાપકપણે જોવા મળે છે. આવી ઘટનાઓ મોટાંભાગે પાંચ વર્ષથી નાની વયના બાળકો સાથે ઘટે છે. જન્મથી લઇને ચાર વર્ષની ઉંમર સુધીના બાળકોનો મૃત્યુદર અથવા ઇજાઓ આ કારણને લીધે હોય છે. બાળમૃત્યુમાં ગૂંગળામણનો ક્રમાંક ત્રીજો છે. સૂતેલા બાળકોના મત્યુ (રુંધામણને કારણે પથારીમાં થતા મૃત્યુ), લટકતી ચીજ ગળામાં ભરાવાથી થતા મૃત્યુ અને ગળામાં ખાદ્ય પદાર્થ અટકી જવાથી થતી રુંધામણ અને મૃત્યુ જેવા કારણો પણ જોવા મળે છે. બાળકોની અસમર્થતા અને નબળાઇને કારણે પણ આવી ઘટનાઓ ના બને તે માટે માતાપિતા અને બાળકની સંભાળ લેનાર વ્યક્તિઓએ પ્રાથમિક સારવાર ઉપરાંત બીજી કેટલીક જાણકારી રાખવી જરૂરી છે.
નાના કદના રમકડા અથવા ચીજવસ્તુઓ અને ખાદ્યપદાર્થ ગળામાં અથવા શ્વાસનળીમાં અટકી જવાને કારણે ઘણાં બાળકોને હોસ્પિટલમાં દાખલ કરવા પડે છે. નાના બાળકોમાં ચીજવસ્તુન ેમોંમાં મૂકવાની વૃત્તિ પ્રબળ હોય છે. આ વૃત્તિ કુદરતી છે અને તે બધાં જ બાળકોમાં હોય છે. ત્રણ વર્ષની અંદરના બાળકોમાં આ વૃત્તિ વધુ હોય છે. તેઓ સિક્કા, નાના રમકડા અથવા તેના ભાગો મોંમાં નાખતા હોય છે જે ક્યારેક ગળામાં ભરાઇને રુંધામણ કરે છે. આવું જો લાંબો સમય ચાલે તો બાળકનું મૃત્યુ થઇ શકે છે. આટલાં નાના બાળકોને કોઇ અનુભવ અથવા સમજ ના હોવાને કારણે તેઓ આવી દુર્ઘટનાઓના ભોગ બને છે.
રમકડાના કેટલાંક પાસા બાળકોને ખૂબ લોભામણાં લાગે છે. દરેક બાબતને પોતાના મુખથી સમજવા માગતા બાળકો લોભામણાં રમકડાને તરત પોતાના મુખમાં મૂકી દે છે. તેઓને લોભાવનારા પાસાઓ નીચે ઔમુજબ છે.
કદ અને વજનમાં નાના- હલકા રમકડાને બાળક સરળતાથી ઉઠાવી ઔશકે છે.
આ રકમડા ઘર, પડોશ અથવા આસપાસના વાતાવરણ સાથે સંબંધિતઔ હોય છે.
રમકડાં મોટા ભાગે ધ્યાનાકર્ષક રંગના હોય છે.
રમકડામાંથી નીકળતા અવાજ બાળકને ડરાવે તેવા નથી હોતા
આ પ્રકારના રમકડાને બાળક પોતે ચલાવી શકે છે.
ચાલવું, એકબીજાં પર ગોઠવવું, રંગ-આકાર વગેરે અનુસાર છૂટું પાડવું વગેરે જેવું કૌશલ્ય બાળકમાં ખીલે છે. રમકડામાં નવીનતા હોય તો બાળકનો રસ જળવાઇ રહે છે.
બાળકો કોઇ પણ ચીજને મુખમાં મૂકવામાં ઝડપી હોય છે. તેઓ સતત કાર્યશીલ રહેતા હોવાને કારણે રમકડું ગળામાં ભરાઇ રહેવાની સંભાવના વધી જાય છે. બાળકો ઘણીવાર ખાતી વખતે રડતા હોય છે. તે કારણે પણ ખોરાક શ્વાસનળીમાં જાય તેવી સંભાવના વધી જાય છે તેથી તેઓની દેખરેખ કરવી જરૂરી છે. તેઓ નાના કોળિયા લે તે શીખવવું જરૂરી છે.
આ પ્રકારની દુર્ઘટનાઓ ના બને તે માટે માતાપિતા અને બાળકના કેરટેર્ક્સને આ બાબતમાં શિક્ષિત કરવા જોઇએ. રમકડા તેમજ અન્ય ચીજવસ્તુઓનું કદ કે જે બાળક માટે હાનિકારક નીવડી શકે તેને બાળકોની પહોંચથી દૂર રાખવું જોઇએ. ત્રણ વર્ષની વયની અંદરના બાળકોને એવા જ રમકડા આપવા જોઇએ જે સલામતીના ધારાધોરણ મુજબ બન્યા હોય. આપણે ત્યાં આ માટેના કડક કાયદા નથી તેથી કેટલીક કંપનીઓ ‘નોટ સૂટેબલ ફોર ચિલ્ડ્રન અંડર થ્રી યર્સ’નું લેબલ લગાવીને બજારમાં મૂકી દે છે. તેને બદલે ‘નોટ રેક્મેન્ડેડ ફોર ચિલ્ડ્રન બીલો થ્રી કંટેન્સ સ્મોલ પાર્ટ્સ’ જેવી સૂચના ઉપયોગી સાબિત થાય છે તેની સાથે કઇ વયના બાળક માટે તે છે તે પણ છાપેલું હોય તો તે તરત ધ્યાન ખેંચે છે.
જાગૃતિ અને શિક્ષણ- અભિયાન આ પ્રકારની દુર્ઘટનાઓને ઘટાડી શકે છે. અભિયાનમાં નીચે દર્શાવેલી સાવધાનીઓનો સમાવેશ થવો જોઇએ.
સિક્કા, રમકડાના નાના ભાગો બેટરીઝ, ખીલીઓ, સ્ક્રુ, આભૂષણોના નાના ભાગો અથવા નાના આભૂષણો વગેરેને બાળકોની પહોંચથી દૂર રાખો.
રમકડાના પેકેજ પર લગાવેલા લેબલ્સને ધ્યાનથી વાંચો.
મોટાં બાળકોના રમકડા નાના બાળકોથી દૂર રાખો તેઓની પહોંચની બહાર રાખો.
બાળકોને રમવાની જગ્યા અને રમકડા મૂકવાની જગ્યાને સમયાંતરે ચકાસતા રહો.
રમકડા તૂટી ગયા હોય અથવા તેના ભાગો ઢીલા પડી ગયા હોય તો તેનો યથાયોગ્ય ઉપાય કરો.
ફુલાવ્યા વગરના ફુગ્ગા બાળકોના હાથમાં ના આવે તેનું ધ્યાન રાખો. તેઓ જ્યારે ફૂલાવેલા ફુગ્ગા રમતા હોય ત્યારે તેઓની ઉપર નજર રાખો.
કેટલાંક રમકડાની ડિઝાઇનને બદલીને તેમને વધુ સલામત બનાવી શકાય છે.
જ્યારે પણ બાળકના મુખમાં કે ગળામાં કોઇ ચીજવસ્તુઓ ફસાઇ હોય ત્યારે ક્યારેય તેની પીઠ પર ધબ્બો મારીને કાઢવાનો પ્રયાસ ના કરશો. આમ કરવાથી ફસાયેલી વસ્તુ વધુ અંદર જઇ શકે છે. તેના બદલે નીચે દર્શાવ્યા પ્રમાણે કરો.
બાળકને ખોંખારો કે ઉધરસ ખાવાનું કહો. ઉધરસ ખાવાથી ફસાયેલી ચીજ બહારની તરફ આવવાની સંભાવના વધે છે.
જો ઉધરસ કામ ના આવે તો બાળકને ઘૂંટણ પર માથું નમાવીને બેસવા કહો. ત્યારબાદ બંને ખભાના હાડકાની મધ્યમાં ચાર વાર દૃઢતાપૂર્વક ધબ્બા મારો.
બાળકના મુખમાંથી વસ્તુ નીકળે છે અને બાળક સારી રીતે શ્વાસ લઇ શકે છે તેની ખાતરી કરતા રહો.
જો આમ ના જણાય તો બાળકને ફરીવાર ચાર ધબ્બા મારીને પ્રયત્ન કરી જુઓ અને એમ્બ્યુલન્સને બોલાવો.
જો બાળક ભાન ગુમાવી દે તો તેને જમીન પર પડખે સૂવાડીને તમારા બંને હાથ વડે તેની પાંસળીઓને દબાવો અને છોડી દો. આમ વારંવાર કરો. ઝડપથી કરો. આમ કરવાથી તેના ફેફ્સામાં રહેલી હવા બહાર ફેંકાઇને તેની સાથે ગળેલી ચીજને પણ બહાર ફેંકવાની સંભાવના વધી જાય છે.
હજી પણ જો બાળક બરાબર શ્વસન ના કરતું હોય તો ‘માઉથ- ટુ- માઉથ રિસસ્કિટેશન’ કરો. એમ્બ્યુલન્સ આવીને બાળકને સારવાર ના આપે ત્યાં સુધી આમ કરતા રહો.
આ બાબતમાં વાલીઓ અને કેરટેકર્સને/કેરગિવર્સને આ અંગે પ્રશિક્ષિત કરતા રહો. પ્રશિક્ષણમાં નીચેની બાબતોનો સમાવેશ કરો.
સિક્કા તેમજ નાની વસ્તુઓને અલગ ડબ્બામાં અને બાળકોની પહોંચથી દૂર મૂકો.
ખાદ્યોની આડઅસરથી વાકેફ રહો. ઉંમર પ્રમાણે બાળકોને ખોરાક આપો. ખોરાકની માત્રાની બાબતમાં સાવધ રહો.
બાળકો ચીજ-વસ્તુઓને જાણવા, ઓળખવા પોતાના મુખનો ઉપયોગ કરે છે તે વાત યાદ રાખો. તેથી તે અંગે ચિંતા કે ફરિયાદ કરવાની જરૂર નથી.
વિન્ડો- કર્ટન્સના દોરડા વગેરે અંગે સાવધ બનીને સલામતીના પગલા લો.
પ્લાસ્ટિક- બેગ્સને વાપરતી વખતે અથવા ફેંકતી વખતે તેના મોઢા પર ગાંઠ મારી દો જેથી બાળક તેને ટોપીની જેમ માથે પહેરવા પ્રયત્ન ના કરે.
બાળકને સૂવાની જગ્યા સલામત હોય તેનું ધ્યાન રાખો.
માતાપિતા તેમજ કેર ગિવર્સને પ્રાથમિક સારવારનું પ્રશિક્ષણ મળે તે જરૂરી છે.
સરકારે પણ સલામતીના ધારાધોરણોને કડક અને ફરજિયાત બનાવવા જોઇએ.
નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.
તમે અમને ફેસબુક, ટ્વીટર, ઇન્સ્ટાગ્રામ અને યુ ટ્યુબ પર પણ લાઇક અને ફોલો કરી શકો છો.
લેટેસ્ટ ન્યૂઝ અપડેટ્સ તમારા ફોન પર સૌથી પહેલા મેળવવા માટે આજે જ ડાઉનલોડ કરો Sandeshની નવી મોબાઇલ એપ્લિકેશન
11000 ફૂટની ઊંચાઇ પર કેદારનાથના પહાડ પર થયો ચમત્કાર!, લોકો અચંબામાં
જાણો…ભારતની હારથી કોને ફાયદો કોને નુકસાન? પોઇન્ટ ટેબલની આ છે તસવીર
પાકિસ્તાનનાં સપોર્ટને લઇને ‘કિંગ કોહલી’એ આપી આવી પ્રતિક્રિયા, તમે પણ થઈ જશો ખુશ
ઇંગ્લેન્ડે રોક્યો ભારતનો વિજયરથ, દિલધડક મેચમાં 31 રને ‘વિરાટ બ્રિગેડ’ની હાર
વર્લ્ડ કપ 2019: ઇંગ્લેન્ડ સામે હાર છતાંય વિરાટ કોહલીને આ વાત પર ગર્વ
દિશા પટણીએ શેર કર્યા નવા PHOTOS, બેકાબુ થઈ ફેન્સ બોલ્યા ‘કોઈ એમ્બ્યુલેન્સ બોલાવો ભાઈ’
બોલિવૂડ છોડવા પર ટ્રોલ થઈ ઝાયરા વસીમ, મીમ્સ શેર કરી યુઝર્સે આપ્યા રિએક્શન
બોલિવૂડની બોલ્ડ અને ગ્લેમરસ એક્ટ્રેસ રાધિકા આપ્ટે કહ્યું- હું એક જ સમયે ઘણા લોકો સાથે…
એરપોર્ટ પર દેખાયો અનન્યાનો અનોખો અંદાજ, જોઇ તમારું દિલ પણ થઇ જશે ખુશ
મેનેજરને ફીડરથી દૂધ પીવડાઇ રહી છે કેટરીના કૈફ, તસવીરો આવી સામે
VIDEO: સુકી નદીમાં પૂલનુ કામ ચાલુ હતું અને અચાનક ધોધમાર પાણી આવ્યું, મજૂરો ફસાયા
રથયાત્રા પર્વ સાથે જોડાયેલી રોચક વાતો, જાણો શાસ્ત્રીજી પાસેથી, Video
દર્શન કરીશું મેશ્વો નદીના કિનારે વસેલ જગપ્રસિદ્ધ શામળાજી મંદિરના, Video
કુંભ રાશિએ તબિયત સાચવવી, કેવો રહેશે તમારો દિવસ જાણો, Video
Video: સલમાન ખાને આપ્યું પાણી તો વિફર્યા ‘બજરંગી ભાઈજાન’, આપી એવી પ્રતિક્રિયા કે…